ג'יאנגשי

גְ'יָאנְגְשִׂי (בסינית: 江西; בפין-יין: Jiāngxī) הוא מחוז בדרום-מזרח הרפובליקה העממית של סין. בירתו היא העיר נָאנְצָ'אנְג. המחוז משתרע על פני 166,939 קמ"ר ועל פי מפקד האוכלוסין משנת 2020, אוכלוסייתו מנתה כ-45.2 מיליון תושבים. היא מורכבת רובה ככולה מבני ההאן. בני האן הם דוברים ניבים שונים של סינית, בעיקר ממשפחת גאן, אך גם מנדרינית, וו וחווי. המיעוטים החיים בגְ'יָאנְגְשִׂי הם: שה, חווי, מונגולים, מיאו ומנצ'ו.

המחוז ממוקם דרומית לנהר היאנגצה, וצפונו שטוח למדי, בעוד דרומו מאופיין בגבעות. עיקר הייצור החקלאי שלו הוא אורז, אך גם כותנה ולפתית. הוא גם מקור עיקרי למחצבים שונים כגון נחושת, טונגסטן, זהב, כסף, אורניום ועוד. זהו מחוז עני למדי, דבר הבולט במיוחד לאור סמיכותו לאחדים מן המחוזות העשירים בסין - גואנגדונג, ג'ג'יאנג ופוג'יין.

במחוז ממוקמת העיר גִ'ינְגְדֶגֶ'ן, הידועה ברחבי סין כיצרנית הטובה ביותר של חרסינה. בצפון המחוז ממוקמים הרי לושאן המהווים אתר תיירות פופולרי בסין. אגם פו-יאנג שבצפון המחוז הוא האגם הגדול ביותר בסין.

חלוקה מנהלית
מחוז ג'יאנגשי מחולק לאחת עשרה נציבויות עירוניות:
חלוקה מנהלית של ג'יאנגשישםכתב סיניפין-ייןאוכלוסייה (מפקד 2020)שטחצפיפותנָאנְצָ'אנְג南昌Nánchāng6,255,0077,194869.5גִ'ינְגְדֶגֶ'ן景德镇Jĭngdézhèn1,618,9795,258307.9פִּינְגְשְׂיָאנְג萍乡Píngxiāng1,804,8053,820472.5גְ'יוּגְ'יָאנְג九江Jiŭjiāng4,600,27619,106240.8שִׂינְיוּ'新余Xīnyú1,202,4993,159380.7יִינְגְטָאן鹰潭Yīngtán1,154,2233,560324.2גָאנְג'וֹאוּ赣州Gànzhōu8,970,01439,364227.9גִ'י'אָן吉安Jí'ān4,469,17625,283176.8יִיצ'וּן宜春Yíchūn5,007,70218,671268.2פֿוּג'וֹאוּ抚州Fŭzhōu3,614,86618,786192.4שָׁאנְגְזָ'אוֹ上饶Shàngráo6,491,08822,731285.6

קישורים חיצוניים




הערות שוליים

*
קטגוריה:הרפובליקה העממית של סין: מחוזות